CELEX: 62009TN0127
Language: sk
Date: 2009-04-15 00:00:00
Title: Vec T-127/09: Žaloba podaná 15. apríla 2009 — Abdulrahim/Rada a Komisia

18.7.2009   
            
            
               SK
            
            
               Úradný vestník Európskej únie
            
            
               C 167/12
            
         Žaloba podaná 15. apríla 2009 — Abdulrahim/Rada a Komisia
   (Vec T-127/09)
   2009/C 167/26
   Jazyk konania: angličtina
   
      Účastníci konania
   
   
      Žalobca: Abdulbasit Abdulrahim (Londýn, Spojené kráľovstvo) (v zastúpení: J. Jones, barrister, a M. Arani, solicitor)
   
      Žalované: Rada Európskej únie a Komisia Európskej únie
   
      Návrhy žalobcu
   
   
               —
            
            
               zrušiť v celom rozsahu alebo čiastočne nariadenie (ES) č. 881/2002, zmenené a doplnené nariadením Komisie (ES) č. 1330/2008, a/alebo nariadenie Komisie (ES) č. 1330/2008 v rozsahu, v akom sa priamo a osobne týkajú žalobcu,
            
         
               —
            
            
               alebo subsidiárne vyhlásiť nariadenie Rady (ES) č. 881/2002 a/alebo nariadenie Komisie (ES) č. 1330/2008 za neuplatniteľné na žalobcu,
            
         
               —
            
            
               alebo subsidiárne v druhom rade preskúmať dôvody, na základe ktorých bolo žalobcove meno uvedené v prílohe I nariadenia Rady (ES) č. 881/2002, a určiť, či rozhodnutie Komisie o uvedení žalobcovho mena v prílohe I je právne aj skutkovo primerané a dôvodné,
            
         
               —
            
            
               zaviazať žalované, aby v presne stanovenej lehote predložili dôvody a dôkazy, na ktorých základe uviedli meno žalobcu v prílohe I nariadenia Rady (ES) č. 881/2002,
            
         
               —
            
            
               rozhodnúť, že uvedenie mena žalobcu v prílohe I je neprimerané a je právne a skutkovo neodôvodnené, a nariadiť výmaz jeho mena z prílohy I nariadenia Rady (ES) č. 881/2002,
            
         
               —
            
            
               prijať akékoľvek ďalšie opatrenie, ktoré by Súd prvého stupňa považoval za vhodné,
            
         
               —
            
            
               zaviazať žalovanú Radu a/alebo Komisiu na náhradu trov konania žalobcu,
            
         
               —
            
            
               zaviazať žalovanú Radu a/alebo Komisiu nahradiť žalobcovi ušlú mzdu, ušlý zisk a nemajetkovú ujmu.
            
         
      Žalobné dôvody a hlavné tvrdenia
   
   Žalobca sa v tejto veci domáha čiastočného zrušenia nariadenia Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom, zmeneného a doplneného nariadením Komisie (ES) č. 1330/2008 z 22. decembra 2008 (1), v rozsahu, v akom je žalobca uvedený na zozname fyzických a právnických osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa tohto predpisu. Subsidiárne žalobca navrhuje Súdu prvého stupňa, aby podľa článku 241 ES vyhlásil nariadenie Rady č. 881/2002 a nariadenie Komisie č. 1330/2008 za neuplatniteľné na žalobcu. Tiež navrhuje Súdu prvého stupňa, aby zaviazal žalované na náhradu škody.
   Na podporu svojich žalobných dôvodov tvrdí, že napadnuté nariadenia porušujú jeho základné ľudské práva, ktoré zaručuje Európsky dohovor na ochranu ľudských práv a základných slobôd, ako aj Charta základných práv Európskej únie.
   Po prvé tvrdí, že napadnuté nariadenie porušuje jeho právo byť vypočutý, právo na účinné súdne preskúmanie a právo na spravodlivý proces, keďže Rada ani Komisia mu nikdy neoznámili dôvody, na ktorých základe bolo uvedené jeho meno v prílohe I a nikdy mu nepredložili dôkazy, ktoré boli podkladom uvedeného rozhodnutia. Žalobca preto tvrdí, že mu nebolo umožnené sa vyjadriť k dôvodom a dôkazom, na ktorých základe bolo jeho meno uvedené v prílohe I napadnutého nariadenia, a v dôsledku toho ani nemohol napadnúť uvedené rozhodnutie na nijakom súde.
   Po druhé žalobca tvrdí, že napadnuté opatrenia porušujú jeho právo na ochranu vlastníckeho práva a predstavujú neprimeraný zásah do jeho osobného a rodinného života.
   
      (1)  Ú. v. EÚ L 345, s. 60.